ბარის ნავსადგური (მონტენეგრო)

ბარის ნავსადგური (მონტ.: Luka Bar, Лука Бар, მსბ: LUBA ) — მონტენეგროს მთავარი საზღვაო პორტი. ის მდებარეობს ბარში.

 ისტორია 
1571 წელს ოსმალეთის მიერ დაპყრობამდე ის შკოდერის პორტად გამოიყენებოდა. ბარის დაპყრობის შემდეგ თურქებმა იქ მცირე პორტი ააშენეს. პორტის განვითარება 1878 წლამდე თურქების მიერ ხდებოდა, შემდეგ მონტენეგრო გახდა დამოუკიდებელი და ბარი მას გადაეცა.

ახალი პორტის მშენებლობას ოფიციალურად ჩერნოგორიის მეფის ნიკოლა I-ის დროს 1905 წლის 23 მარტს ჩაეყარა საფუძველი. პორტის დიზაინი შექმნა იტალიელმა კოენ კაგლიამ და ის წლიურად 3 მილიონი ტონა ტვირთის გატარებაზე იყო გათვლილი. პორტმა ფუნქციონირება 1909 წლის 23 ოქტომბერს დაიწყო.

მეორე მსოფლიო ომის დროს, 1944 წელს გერმანულმა არმიამ უკან დახევისას ის თითქმის მთლიანად გაანადგურა. რეკონსტრუქცია 1950 წელს დაიწყო და პირველი ფაზა 1965 წელს დასრულდა. მეორ ფაზის დასრულებამდე (რომელიც წლიურად 5 მილიონი ტონა ტვირთის გატსარებას გულისხმობდა) 1979 წელს მოხდა ძლიერი მიწისძვრა და თითქმის პორტის მოწყობილობების ნახევარი დაზიანდა.

შემდგომი განახლება დაიწყო 1981 წელს და დასრულდა 1983-ში. დღეისთვის პორტის ტვირთგამტარიანობა არის 5 მილიონი ტონა წელიწადში. ამ ეტაპზე პორტი მუშაობს წაგებაზე, რადგან მონტენეგროს ბაზარი არის მცირე და ვერ უზრუნველყოფს მის მთლიან დატვირთულობას.

 ტერმინალები 
RO - RO ტერმინალი
ხის მასალის ტერმინალი
კონტეინერების ტერმინალი
ზოგადი ტვირთის ტერმინალი
მოცულობითი ტერმინალი
მარცვლეულის ტერმინალი
თხევადი მასის ტერმინალი
მგზავრების ტერმინალი

 საბორნე ხაზი 
მოძრაობს ერთი ხაზი ბარის მიმართულებით.

 რესურსები ინტერნეტში 
(მონტენეგრული)  Official Website
(მონტენეგრული)  Listing on the Montenegro Stock Exchange 

კატეგორია:მონტენეგრო